Seg yigemmaḍ imezwura i nezmer ad ten-id-nebder di taggara n tezrawt tasnazmult i wungal-a, deg-s d tiririt i usteqsi i d-nefka di tazwara n unadi imi nebɣa ad d-nẓer d acu-tent tfukas i yessemres umaru akken ad yessudes aferdis n yiwudam deg lebni n wungal-is, daɣen ma yella mwatant tufukas-a deg wayen akken i d-ibanen deg teẓriwin tiberraniyin. Ilmend n waya nreṣṣa axeddim-a ɣef teẓri tasnazmulit d tarrayt i d-yessumer Ph. HAMON i tesleḍt n yiwudam deg wullis.